rejauldu/bengali-wikipedia huggingface dataset:
তাহের মাহমুদ আশরাফী পাকিস্তানের অল পাকিস্তান উলামা পরিষদের প্রধান।   জীবনী  তাহের মাহমুদ আশলাফী মক্কার মুসলিম ওয়ার্ল্ড লীগের সুপ্রিম কাউন্সিলের সদস্য। তিনি পাকিস্তানের ওয়াফাক উল মাসাজিদের সভাপতির দায়িত্ব পালন করছেন।  তিনি পাকিস্তানের রাষ্ট্রপতির ইসলামী বিশ্বের অভ্যন্তরীণ ও সংশ্লিষ্ট বিষয় বিষয়ক সাবেক উপদেষ্টাও ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাকিস্তানি ইসলামপন্থী বিষয়শ্রেণী:দেওবন্দি ব্যক্তি বিষয়শ্রেণী:পাকিস্তানি ইসলাম ধর্মীয় নেতা বিষয়শ্রেণী:পাকিস্তানি সুন্নি মুসলিম পণ্ডিত
হাওয়া বিনতে ইয়াজিদ বা হাওয়া আল আনসারী মুহাম্মাদ এর একজন নারী সাহাবা ছিলেন। তিনি বদরী সাহাবা রাফি ইবনে ইয়াজিদের বোন ছিলেন।   নাম ও বংশ পরিচয়  হাওয়া বিনতে ইয়াজিদের পিতার নাম ইয়াজিদ ইবনে সিনান। তিনি মদিনার আবদুল আশহাল গোত্রের সন্তান ছিলেন। তার মায়ের নাম আকরাব বিনতে মুয়াজ, যিনি বিখ্যাত সাহাবা সাদ ইবনে মুয়াজের বোন ছিলেন।   ইসলাম গ্রহণ  মুহাম্মাদ  মদিনায় হিজরতের পূর্বেই, মদিনায় ইসলাম প্রচারের সূচনা পর্বেই হাওয়া বিনতে ইয়াজিদ ইসলাম গ্রহণ করেন। তার মানে হাওয়া আকাবার প্রথম ও দ্বিতীয় শপথের মধ্যবর্তী  কোন সময়ে ইসলাম গ্রহণ করে থাকবেন। এবং মুহাম্মাদ মদিনায় হিজরত করলে তার কাছে বাইয়াত গ্রহণ করেন। আবদুল আশহাল গোত্রের মহিলা উম্মে আমির বলেছেন, আমি, লাইলা বিনতে আল হুতায়ম ও হাওয়া বিনতে ইয়াজিদ একসাথে আল্লাহর রাসূলের নিকট বাইয়াত গ্রহণ করি এবং আমরাই প্রথম বাইয়াত গ্রহণকারী।   নির্যাতনের স্বীকার  হাওয়া বিনতে ইয়াজিদ ইসলাম গ্রহণের পরেই তার স্বামী কায়স ইবনে খুতায়মের দ্বারা নির্যাতনের স্বীকার হন। তার স্বামী কায়স মদিনার আওস গোত্রের খ্যাতনামা কবি ছিলেন। কিন্তু তিনি ইসলাম গ্রহণ করেননি। তার স্ত্রী ইসলাম গ্রহণের কারণে তাকে নিয়ে ব্যঙ্গ-বিদ্রূপ করতেন, নামাযরত অবস্থায় সিজদায় গেলে মাটিতে ফেলে দিতেন সহ বিভিন্ন কষ্ট দিতেন।  মুহাম্মাদ এসব নির্যাতনের কথা শুনতে পারেন,এবং কায়সকে মক্কার “যুল মাজায" মেলায় দেখা করে তাকে তার স্ত্রীকে ইসলাম গ্রহণ করার কারণে কষ্ট না দিতে অনুরোধ করেন। কায়স ইবনে খুতায়ম মুহাম্মাদ এর কাছে নিশ্চয়তা দেন যে,এরপরে তার স্ত্রীকে আর কষ্ট দিবেনা, এবং এরপরে তার স্ত্রীকে ইসলাম মান্য করার পূর্ণ অধিকার দান করেন, এবং অপমান করা থেকে বিরত থাকেন।   পরিবার  তার স্বামী কায়স ইবনে খুতায়ম ইসলাম গ্রহণ করেননি কিন্তু তার দুই ছেলে ইয়াজিদ ইবনে কায়স ও সাবিত ইবনে কায়স করেন এবং এরা মুহাম্মাদ এর সাহাবা ছিলেন। ইয়াজিদ ইবনে কায়স উহুদের যুদ্ধে প্রচণ্ড যুদ্ধ করে ১২ টি স্থানে আঘাত পান এবং আবু উবাইদা ইবনুল জাররাহ নেতৃত্বে পরিচালিত “জাসরে যুদ্ধে শাহাদাত বরণ করেন।  আর সাবিত ইবনে কায়স মুয়াবিয়ারখিলাফাতকালে ইনতিকাল করেন।  হাওয়ার স্বামী কায়স ইবনে খুতাইমের দুই বোন লাইলা বিনতে খুতায়ম ও লুবনা বিনতে খুতায়ম ইসলাম গ্রহণ করে মুহাম্মাদ  নিকট বাইয়াত গ্রহণ করেন।   তথ্যসূত্র   বিষয়শ্রেণী:নারী সাহাবা
নীরা ভারতের মহারাষ্ট্র রাজ্যের মধ্য দিয়ে প্রবাহিত একটি নদী। এটি ভীমা নদীর একটি উপনদী এবং মহারাষ্ট্রের পুনে এবং সোলাপুর জেলার মধ্য দিয়ে প্রবাহিত হয়। করহা নীরার একটি উপনদী।  এই নদীটি পুনে জেলার পশ্চিম ঘাটে উৎপন্ন হয়েছে এবং ভোর তালুকা, শিরওয়াল তালুকা, সাতারা জেলা ও সোলাপুর জেলা দিয়ে প্রবাহিত হয়েছে এবং তারপর আকলুজের কাছে নরসিংপুরে নীরা ভীমা অববাহিকায় মিলিত হয়েছে। নীরা নদীর উপর নির্মিত বাঁধগুলি হল সাতারা জেলার দেবধর বাঁধ এবং  ও পুনে জেলার বীর বাঁধ ।   তথ্যসূত্র   বিষয়শ্রেণী:ভারতের নদী বিষয়শ্রেণী:মহারাষ্ট্রের নদী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ১৭:৩২, ১৪ জুন ২০২২ (ইউটিসি) শাহরিয়ার সায়িদ হুসাইন   – (অপসারণের প্রস্তাবনা দেখুনলগ দেখুন) () কারো কারখানা ধসে পড়লে বা স্ত্রী ও শ্বশুড়ের কারনে কেউ উল্লেখযোগ্য হয়ে যায় না বলেই জানি।  কুউ পুলক  20px|link=ব্যবহারকারী আলাপ:কুউ পুলক ১৪:৩৭, ৭ জুন ২০২২ (ইউটিসি)   উল্লেখযোগ্য নয়। ≈ MS Sakib  «আলাপ»  ১৯:৩৬, ৭ জুন ২০২২ (ইউটিসি)  প্রস্তাবনা অনুসারে , উল্লেখযোগ্য কাভারেজও পাওয়া যায় নি —শাকিল (আলাপ · অবদান) ২০:০০, ১০ জুন ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
right|50px  মালদ্বীপ বিষয়ক নতুন নিবন্ধ তৈরি অথবা অন্য উইকিপ্রকল্প হতে অনুবাদ করতে পারেন।  বর্তমান নিবন্ধ অথবা মালদ্বীপ বিষয়ক বিভিন্ন (নিম্নের) টেমপ্লেট হতে  থাকা বিষয় নিয়ে নতুন নিবন্ধ রচনা করতে পারেন।  বিদ্যমান নিবন্ধসমূহ তথ্য দিয়ে সমৃদ্ধ, সম্প্রসারণ, রচনাশৈলীর উন্নয়ন ও তথ্যছক না থাকলে যুক্ত করতে পারেন।   নিবন্ধগুলিতে উইকিমিডিয়া কমন্স হতে দরকারী ও প্রাসঙ্গিক মুক্ত চিত্র যুক্ত করতে পারেন।  মালদ্বীপ সংক্রান্ত নিবন্ধসমূহে বিষয়শ্রেণী না থাকলে যুক্ত করতে পারেন।  নিবন্ধসমূহে তথ্যসূত্রের ঘাটতি থাকলে, পর্যাপ্ত সূত্র যোগ করতে পারেন।  মালদ্বীপ সম্পর্কিত নিবন্ধসমূহের শেষে {{প্রবেশদ্বার দণ্ড|মালদ্বীপ}} যুক্ত করতে পারেন। বিষয়শ্রেণী:মালদ্বীপ প্রবেশদ্বার
সমারসেট আর্কিবল্ড বিউমন্ট ডিএল, এফআরজিএস (৬ ফেব্রুয়ারি ১৮৩৫ - ৮ ডিসেম্বর ১৯২১) একজন ব্রিটিশ উদার রাজনীতিবিদ ছিলেন।  বিউমন্ট ছিলেন রাজনীতিবিদ টমাস ওয়েন্টওয়ার্থ বিউমন্ট এবং তার স্ত্রী হেনরিয়েটা জেন এমা হকস অ্যাটকিনসনের তৃতীয় পুত্র, জন অ্যাটকিনসনের কন্যা। তার ছোট ভাই ছিলেন ওয়েন্টওয়ার্থ বিউমন্ট, ১ম ব্যারন অ্যালেনডেল। বিউমন্ট হ্যারো স্কুলে এবং তারপর কেমব্রিজের ট্রিনিটি কলেজে শিক্ষিত হন।  তিনি ১৮৬০ সালে নিউক্যাসল-আপন-টাইনের উপ-নির্বাচনে সফলভাবে দাঁড়িয়েছিলেন, এই আসনটি তিনি ১৮৬৫ সাল পর্যন্ত অধিষ্ঠিত ছিলেন। ১৮৬৮ সালের সাধারণ নির্বাচনে বিউমন্ট আবার হাউস অফ কমন্সে ফিরে আসেন এবং ১৮৭৪ সাল পর্যন্ত ওয়েকফিল্ডের সংসদ সদস্য (এমপি) হিসেবে বসেন। তিনি অ্যাংলো-অস্ট্রিয়ান ব্যাংকের অন্যতম প্রতিষ্ঠাতা ছিলেন।  বিউমন্ট রয়্যাল জিওগ্রাফিক্যাল সোসাইটির একজন ফেলো এবং নর্থম্বারল্যান্ডের একজন ডেপুটি লেফটেন্যান্ট ছিলেন। তিনি ১৯২১ সালে ৮৬ বছর বয়সে অবিবাহিত এবং নিঃসন্তান মারা যান।   তথ্যসূত্র    বহিঃসংযোগ      বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:হ্যারো স্কুলে শিক্ষিত ব্যক্তি বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:১৯২১-এ মৃত্যু বিষয়শ্রেণী:১৮৩৫-এ জন্ম বিষয়শ্রেণী:রয়্যাল জিওগ্রাফিক্যাল সোসাইটির ফেলো
হাসনাইন খান (জন্ম ৯ জানুয়ারি ১৯৯৬) একজন পাকিস্তানি ক্রিকেটার। তিনি ফেডারেল অ্যাডমিনিস্ট্রেটেড ট্রাইবাল এরিয়াসের হয়ে ২০১৬-১৭ কোয়েদ-এ-আজম ট্রফিতে ৫ নভেম্বর ২০১৬ তারিখে প্রথম-শ্রেণীর অভিষেক করেন। অভিষেক ম্যাচে, দ্বিতীয় ইনিংসে ২৫ রান করলেও, তিনি প্রথম ইনিংসে স্কোর না করেই আউট হন। হাসনাইন খান ক্লাব ক্রিকেটে কোহাট ক্রিকেট দলের হয়ে খেলেছেন।   তথ্যসূত্র   বহিঃসংযোগ    বিষয়শ্রেণী:১৯৯৬-এ জন্ম বিষয়শ্রেণী:পাকিস্তানি ক্রিকেটার বিষয়শ্রেণী:জীবিত ব্যক্তি
"গুডনাইট-লাভিং ট্রেইল" হল উটাহ ফিলিপস রচিত একটি গান, যেটি একই নামের গবাদি পশুর পথচলা সম্পর্কে রচিত। এই পথের একজন সমনামী হলেন চার্লস গুডনাইট, যিনি চাকওয়াগন আবিষ্কারের জন্যও পরিচিত।রাইজ আপ সিংগিং পৃষ্ঠা ২২৪ গানের কথা এবং বিস্তারিত তথ্য  লেখকের ওয়েবসাইটে উপলব্ধ।  রেকর্ডিংসমূহ   উটাহ ফিলিপস, স্টারলাইট অন দ্য রেইলস   এড ট্রিকেট, টেলিন টেকস মি হোম   ফাইনেস্ট কাইন্ড, লস্ট ইন আ সং    টম ওয়েটস, ডাইম স্টোর নভেলস ভল. ১   ইয়ান টাইসন, ইয়ান টাইসন   রোজালি সোরেলস, স্ট্রেঞ্জারস ইন অনাদার কান্ট্রি   ক্রিস লেডু, সংবুক অফ আমেরিকান ওয়েস্ট   সোয়ান আর্কেড, রাউন্ড অ্যাগেইন   চার্লি ড্যানিয়েলস, নাইটহক (২০১৬)   উইলি কার্লাইল, পেকুলিয়ার, মিজৌরি (২০২২)  জনপ্রিয় সংস্কৃতিতে এই গানটি রসওয়েল, নিউ মেক্সিকো সম্পর্কিত এইচ২জি২ () নিবন্ধের শুরুতে ব্যবহৃত হয়েছে।  তথ্যসূত্র  বিষয়শ্রেণী:আমেরিকান গান বিষয়শ্রেণী:১৯৭৬-এর গান বিষয়শ্রেণী:উটাহ ফিলিপসের গান
বাঘেরপাড়া পৌরসভা বাংলাদেশের খুলনা বিভাগের যশোর জেলার বাঘেরপাড়া উপজেলার অন্তর্গত 'গ' শ্রেণির একটি পৌরসভা।   অবস্থান ও সীমানা    প্রশাসনিক এলাকা  ওয়ার্ডঃ ০৯টি  মৌজাঃ   আয়তন ও জনসংখ্যা  মোট আয়তনঃ ৫.৬০ বর্গ কি.মি.  মোট জনসংখ্যাঃ ১০,১৪১ জন   শিক্ষার হার ও শিক্ষা প্রতিষ্ঠান  শিক্ষার হারঃ  শিক্ষা প্রতিষ্ঠানঃ  কলেজ (বে-সরকারী) - ০২টি  মাধ্যমিক বিদ্যালয় (বে-সরকারী) - ০২টি  প্রাথমিক বিদ্যালয় (সরকারী) - ০৩টি  প্রাথমিক বিদ্যালয় (বে-সরকারী) - ০২টি  কিন্ডারগার্টেন - ০৪টি  মাদ্রাসা - ০৬টি   জনপ্রতিনিধি  বর্তমান মেয়রঃ কামরুজ্জামান বাচ্চু   আরো দেখুন  বাঘারপাড়া উপজেলা যশোর জেলা খুলনা বিভাগ   তথ্যসূত্র   বিষয়শ্রেণী:যশোর জেলার পৌরসভা
মোহামেডান স্পোর্টিং ক্লাব চট্টগ্রাম বন্দর নগরী চট্টগ্রামের একটি প্রধান ক্রীড়া ক্লাব। ক্লাবটি ১৯৫০ সালে প্রতিষ্ঠা করা হয়।   ফুটবল   বাংলাদেশ প্রিমিয়ার লিগ  চট্টগ্রাম মোহামেডান প্রথম আসরে ৬ষ্ঠ, দ্বিতীয় আসরে ৫ম এবং তৃতীয় আসরে ৯ম হয়।২০১১ সালে চতুর্থ আসরে বাংলাদেশ লিগ থেকে অবনমন ঘটে দলটির।   তথ্যসূত্র   বিষয়শ্রেণী:চট্টগ্রামে ক্রীড়া বিষয়শ্রেণী:বাংলাদেশের ফুটবল ক্লাব বিষয়শ্রেণী:১৯৫০-এ প্রতিষ্ঠিত ফুটবল ক্লাব বিষয়শ্রেণী:বাংলাদেশে ক্রীড়া
প্রণব দেববর্মা (জন্ম ২১ ডিসেম্বর ১৯৬২) একজন ভারতীয় রাজনীতিবিদ এবং ভারতের কমিউনিস্ট পার্টি (মার্কসবাদী) এর সদস্য। তিনি সিমনা (ত্রিপুরা বিধানসভা কেন্দ্র) থেকে ১৯৯৩ থেকে ২০১৮ সাল পর্যন্ত ত্রিপুরা বিধানসভার প্রাক্তন সদস্য। ২০১৮ সালের ত্রিপুরা বিধানসভা নির্বাচনে তিনি আইপিএফটি প্রার্থী বৃষকেতু দেববর্মার কাছে পরাজিত হন।   জীবনের প্রথমার্ধ  দেববর্মা ১৯৬২ সালের ২১ ডিসেম্বর ভারতের সিধাই ত্রিপুরার ইশানপুরে জন্মগ্রহণ করেন। ১৯৭৮ থেকে ১৯৮৮ সাল পর্যন্ত এসএফআই টিএসইউ- এর ব্যানারে তিনি ছাত্র আন্দোলনে নিজেকে যুক্ত করেছেন।  তিনি মহারাজা বীর বিক্রম কলেজ থেকে স্নাতক সম্পন্ন করেন। স্নাতক শেষ করার পর যুবকদের প্রকৃত সমস্যা জানতে তিনি যুব সংগঠনে যোগ দেন। ১৯৯৬ সালে, অল ত্রিপুরা টাইগার ফোর্স তাকে অপহরণ করে এবং তাকে বাংলাদেশে নিয়ে যায়, তিনি তাদের কঠোর নজরদারিতে ১১ মাস অতিবাহিত করেন।   রাজনৈতিক পেশা  ১৯৭৮ সাল থেকে ছাত্র কর্মী হিসেবে তার রাজনৈতিক জীবন শুরু হয়। পরে তিনি সিপিআইএম)- এর উপজাতীয় যুব শাখা উপজাতি যুব ফেডারেশনে যোগ দেন। ১৯৯৩ সালে, ত্রিপুরা বিধানসভা নির্বাচনে তিনি সিমনা এসটি থেকে বিধানসভার সদস্য হন। ১৯৯৩ থেকে ২০১৮ সাল পর্যন্ত তিনি সিমনা নির্বাচনী এলাকার বিধায়ক ছিলেন। তিনি সিপিআই(এম) ত্রিপুরা রাজ্য কমিটির সদস্য এবং গণমুক্তি পরিষদের কেন্দ্রীয় কমিটির সদস্য।   তথ্যসূত্র    আরও লিঙ্ক           বহিঃসংযোগ    সচিব, মহকুমা কমিটি   সিপিএম উপজাতীয় সংগঠন- দ্য টেলিগ্রাফে পরিবর্তনের ঘোষণা দেয়  বিষয়শ্রেণী:ত্রিপুরা বিধানসভার সদস্য ২০১৩-২০১৮ বিষয়শ্রেণী:ত্রিপুরা বিধানসভার সদস্য ২০০৮-২০১৩ বিষয়শ্রেণী:ত্রিপুরা বিধানসভার সদস্য ২০০৩-২০০৮ বিষয়শ্রেণী:ত্রিপুরা বিধানসভার সদস্য ১৯৯৮-২০০৩ বিষয়শ্রেণী:ত্রিপুরা বিধানসভার সদস্য ১৯৯৩-১৯৯৮ বিষয়শ্রেণী:১৯৬২-এ জন্ম বিষয়শ্রেণী:ত্রিপুরার ব্যক্তি বিষয়শ্রেণী:ত্রিপুরী ব্যক্তি বিষয়শ্রেণী:জীবিত ব্যক্তি বিষয়শ্রেণী:ত্রিপুরার ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:পশ্চিম ত্রিপুরা জেলার ব্যক্তি বিষয়শ্রেণী:অপর্যালোচিত অনুবাদসহ পাতা
ভ্যালি সত্যভামা (জন্ম ১৪ মে ১৯৬৪) Vally Sathyabhama. Association of Road Racing Statisticians. Retrieved on 2016-01-24. একজন প্রাক্তন ভারতীয় দূরপাল্লার দৌড়বিদ, যিনি বর্তমানে ম্যারাথনে ভারতীয় জাতীয় রেকর্ডের অধিকারী। তিনি চেন্নাইতে ২১ ডিসেম্বর ১৯৯৫-এ ২:৩৮:১০ সময় নিয়ে রেকর্ডটি তৈরি করেছিলেন।   ১৯৯১ সালে, তিনি অল-ইন্ডিয়া ওপেন জাতীয় চ্যাম্পিয়নশিপে ১০,০০০ মিটারে স্বর্ণপদক জিতেছিলেন। একই বছর, তিনি সর্বভারতীয় আন্তঃরাষ্ট্রীয় চ্যাম্পিয়নশিপে ১০,০০০ মিটারে সোনা জিতে তার পারফরম্যান্সের পুনরাবৃত্তি করেছিলেন।    তথ্যসূত্র    বহিঃসংযোগ      বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:ভারতীয় নারী দূরপাল্লার দৌড়বিদ বিষয়শ্রেণী:ভারতীয় নারী ম্যারাথন দৌড়বিদ বিষয়শ্রেণী:জন্মের স্থান অনুপস্থিত (জীবিত ব্যক্তি)
কুলতলি (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতি এর জন্য সংরক্ষিত ছিল। এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ১২৯ নং কুলতলি (এসসি) বিধানসভা কেন্দ্রটি কুলতলি সমষ্টি উন্নয়ন ব্লক ও বৈশাটা, চুপরিঝাড়া, মনিরহাট, নলগোরা গ্রাম পঞ্চায়েত জয়নগর ২ সমষ্টি উন্নয়ন ব্লক এর অন্তর্গত।  কুলতলি বিধানসভা কেন্দ্রটি ১৯ নং জয়নগর (এসসি) লোকসভা কেন্দ্র এর অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৬৭কুলতলিপ্রবোধ পুরকাইতসোশ্যালিস্ট ইউনিটি সেন্টার অফ ইন্ডিয়া (কমিউনিস্ট)১৯৬৯প্রবোধ পুরকাইতসোশ্যালিস্ট ইউনিটি সেন্টার অফ ইন্ডিয়া (কমিউনিস্ট) ১৯৭১প্রবোধ পুরকাইতসোশ্যালিস্ট ইউনিটি সেন্টার অফ ইন্ডিয়া (কমিউনিস্ট) ১৯৭২অরবিন্দ নস্কর ভারতীয় জাতীয় কংগ্রেস১৯৭৭প্রবোধ পুরকাইতসোশ্যালিস্ট ইউনিটি সেন্টার অফ ইন্ডিয়া (কমিউনিস্ট) ১৯৮২প্রবোধ পুরকাইতসোশ্যালিস্ট ইউনিটি সেন্টার অফ ইন্ডিয়া (কমিউনিস্ট) ১৯৮৭প্রবোধ পুরকাইতসোশ্যালিস্ট ইউনিটি সেন্টার অফ ইন্ডিয়া (কমিউনিস্ট) ১৯৯১প্রবোধ পুরকাইতসোশ্যালিস্ট ইউনিটি সেন্টার অফ ইন্ডিয়া (কমিউনিস্ট) ১৯৯৬প্রবোধ পুরকাইতসোশ্যালিস্ট ইউনিটি সেন্টার অফ ইন্ডিয়া (কমিউনিস্ট) ২০০১প্রবোধ পুরকাইতসোশ্যালিস্ট ইউনিটি সেন্টার অফ ইন্ডিয়া (কমিউনিস্ট) ২০০৬জয়কৃষ্ণ হালদারসোশ্যালিস্ট ইউনিটি সেন্টার অফ ইন্ডিয়া (কমিউনিস্ট)২০১১রামশঙ্কর হালদারভারতের কমিউনিস্ট পার্টি (মার্ক্সবাদী) ২০১৬রামশঙ্কর হালদারভারতের কমিউনিস্ট পার্টি (মার্ক্সবাদী)  নির্বাচনী ফলাফল ২০১৬ সিপিআই (এম) এর রামশঙ্কর হালদার তার নিকটতম প্রতিদ্বন্দ্বী তৃণমূল কংগ্রেসের গোপাল মাঝিকে পরাজিত করেন।     ২০১১ সিপিআই (এম) এর রামশঙ্কর হালদার জয়ী হন তার নিকটতম প্রতিদ্বন্দ্বী এসইউসিআই (সি) এর জয় কৃষ্ণ হালদারকে পরাজিত করেন।     ২০০৬ এসইউসিআই (সি) এর জয় কৃষ্ণ হালদার জয়ী হন, তার  নিকটতম প্রতিদ্বন্দ্বী সিপিআই (এম) এর রামশঙ্কর হালদারকে পরাজিত করেন।     ১৯৭৭-২০০৬ ২০০৬ সালের নির্বাচনে, এসইউসি এর জয়কৃষ্ণ হালদার কুলতলি (এসসি) কেন্দ্র থেকে জয়ী হন,তার নিকটতম প্রতিদ্বন্দ্বী সিপিআই (এম) এর রামশঙ্কর হালদারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। এসইউসি এর প্রবোধ পুরকাইত ১৯৭৭ থেকে ২০০১ সাল পর্যন্ত কুলতলি (এসসি) কেন্দ্র থেকে জয়ী হন, ২০০১ এবং ১৯৯৬ সালে সিপিআই (এম) এর রামশঙ্কর হালদারকে পরাজিত করেন, ১৯৯১ সালে সিপিআই (এম) এর রমণী রঞ্জন দাসকে, ১৯৮৭ এবং ১৯৮২ সালে কংগ্রেসের অরবিন্দ নস্করকে এবং ১৯৭৭ সালে জনতা পার্টির আনন্দী তান্তিকে পরাজিত করেন।  ১৯৬৭-১৯৭২ ১৯৭২ সালে কংগ্রেসের অরবিন্দ নস্কর জয়ী হন।v ১৯৭১, ১৯৬৯ এবং ১৯৬৭ সালে এসইউসি প্রবোধ পুরকাইত জয়ী হন, (১৯৬৭ সালে তিনি নির্বাচন কমিশনের রেকর্ডগুলিতে নির্দল হিসাবে দেখানো হয়েছিল)। এর আগে কুলতলি কেন্দ্রটি বিদ্যমান ছিল না।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:দক্ষিণ চব্বিশ পরগণা জেলার রাজনীতি
তিবো মানিন ব্লাঙ্কো (, ; জন্ম: ১২ অক্টোবর ২০০০; তিবো মানিন নামে সুপরিচিত) হলেন একজন স্পেনীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের বিগ এয়ার এবং স্লোপস্টাইল বিভাগে স্পেনের প্রতিনিধি হিসেবে প্রতিদ্বন্দ্বিতা করে থাকেন।  মানিন স্পেনের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন তিবো মানিন ব্লাঙ্কো ২০০০ সালের ১২ই অক্টোবর তারিখে সুইজারল্যান্ডের ফ্রিবুর্গে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন মানিন স্পেনের প্রতিনিধি হিসেবে ২০২২ শীতকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের বিগ এয়ার প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৭৯.৭৫ পয়েন্ট করতে সক্ষম হয়েছিলেন, যার ফলে বাছাইপর্ব থেকেই তাকে বিদায় নিতে হয়েছিল।  অন্যদিকে তিনি ফ্রিস্টাইল স্কিইংয়ে পুরুষদের স্লোপস্টাইল প্রতিযোগিতায়ও অংশগ্রহণ করেছিলেন। উক্ত প্রতিযোগিতাটির বাছাইপর্বের দুই রানের সমাপ্তিতে তিনি সর্বোচ্চ ৩৩.০৬ পয়েন্ট নিয়ে ঊনত্রিংশ স্থান অধিকার করে বাছাইপর্ব থেকেই বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:সুইজারল্যান্ডীয় পুরুষ ফ্রিস্টাইল স্কিয়ার বিষয়শ্রেণী:স্পেনীয় পুরুষ ফ্রিস্টাইল স্কিয়ার বিষয়শ্রেণী:স্পেনের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
পাবনা মেডিকেল কলেজ বাংলাদেশের পাবনা শহরে অবস্থিত অবস্থিত একটি সরকারি মেডিকেল কলেজ। ২০০৮ সালে এটি পাবনা মানসিক হাসপাতালের পাশে প্রতিষ্ঠা করা  হয়। পাবনা মেডিকেল কলেজ বাংলাদেশের শীর্ষস্থানীয় একটি সরকারি চিকিৎসা মহাবিদ্যালয়। এটি ৫ বছর মেয়াদি এমবিবিএস কোর্স পরিচালনা করে থাকে। এছাড়াও এখানে চিকিৎসাবিদ্যা সংক্রান্ত নানা ধরনের গবেষণা করা হয়।   ইতিহাস  গণপ্রজাতন্ত্রী বাংলাদেশ সরকারের নতুন মেডিকেল কলেজ প্রতিষ্ঠার ঘোষণা অনুযায়ী ২২-০৯-২০০৮ ইং তারিখে পাবনা মানসিক হাসপাতালের পেছনে অডিটরিয়াম এবং সংলগ্ন আরেকটি কক্ষে প্রশাসনিকভাবে পাবনা মেডিকেল কলেজের কার্যক্রম শুরু হয় এবং ১৮-১১-২০০৮ তারিখে প্রথম ব্যাচ ভর্তি হওয়ার পর একই স্থানে তাদের একাডেমিক কার্যক্রম শুরু হয়। বৃক্ষশোভিত ছায়াঘেরা স্থানটি ছাত্রছাত্রীদের কাছে "পুরাতন ক্যাম্পাস" নামে পরিচিত। পরবর্তীতে নতুন ভবনে ক্লাস শুরু হবার পরও পুরাতন ক্যাম্পাসে ক্লাব কার্যক্রম অব্যহত ছিল। ক্লাবগুলোর পরিচিতি সভা সহ গুরুত্বপূর্ণ মিটিং অনুষ্ঠিত হত পুরাতন ক্যাম্পাসের আমতলায়।  প্রথম অধ্যক্ষ ছিলেন অধ্যাপক এনায়েত করিম। পরের বছর মানসিক হাসপাতালের উল্টোপাশে ৩০ একর জমির উপর এর নতুন ভবন নির্মাণ কাজ শুরু হয়। ২০১৪ সালে ৬ তলা প্রশাসনিক ভবনের নির্মাণ কাজ শেষ হয়। বর্তমানে ৫০০ শয্যা বিশিষ্ট পাবনা মেডিকেল কলেজ হাসপাতালের নির্মানকাজ শুরু হওয়ার কথা থাকলেও, মাটি পরীক্ষা ছাড়া অন্য কোন কার্যক্রম লক্ষ্য করা যায়নি।      বর্তমানে এই মেডিকেল কলেজের নিজস্ব হাসপাতালের কাজ চালু আছে।   এছাড়া ক্যামপাসের সৌন্দর্যবর্ধনের কাজ চলমান আছে।         অবস্থান   পাবনা জেলা শহরের হেমায়েতপুর এলাকার কাশিপুর হাটের অদূরে পাবনা মানসিক হাসপাতালে পাশেই পাবনা মেডিকেল কলেজটি অবস্থিত।   ছাত্রাবাস  ছেলেদের জন্য একাডেমিক ভবন থেকে অদূরে একটি ছাত্রাবাস  রয়েছে যা ৬ তলা বিশিষ্ট। এই ছাত্রাবাসটি 1971 সালের ১৪ই ডিসেম্বর শহিদ ডাক্তার ফজলে রাব্বির নামে নামকরণ করা হচ্ছে।   মেয়েদের জন্য একাডেমিক ভবন এর অপর পাশে একটি ছাত্রী নিবাস রয়েছে যা ৬  তলা বিশিষ্ট।  ইন্টার্ন ডাক্তারদের জন্য রয়েছে পাবনা সদর হাসপাতাল সংলগ্ন ৪টি ভবন যার মধ্যে ৩টি ভবন তিনতলা বিশিষ্ট ও একটি ভবন একতলা বিশিষ্ট।একতলা বিশিষ্ট ভবনটি মূলত হাসপাতাল পরিচালকের ভবন হলেও, বর্তমানে তা ইন্টার্ন ডাক্তারদের নিবাস হিসেবে ব্যবহৃত হচ্ছে।   সংগঠন  ডিবেট ক্লাব  স্পোর্টস ক্লাব  কালচার ক্লাব  রিচার্স ক্লাব    আরও দেখুন   বাংলাদেশের মেডিকেল কলেজের তালিকা।   তথ্যসূত্র    বহিঃসংযোগ      স্বাস্থ্য অধিদপ্তর  বিষয়শ্রেণী:বাংলাদেশের সরকারি মেডিকেল কলেজ বিষয়শ্রেণী:পাবনা জেলার মহাবিদ্যালয় বিষয়শ্রেণী:রাজশাহী বিশ্ববিদ্যালয়ের অধিভুক্ত শিক্ষাপ্রতিষ্ঠান বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের হাসপাতাল বিষয়শ্রেণী:২০০৮-এ বাংলাদেশে প্রতিষ্ঠিত বিষয়শ্রেণী:রাজশাহী মেডিকেল বিশ্ববিদ্যালয়ের অধিভুক্ত শিক্ষাপ্রতিষ্ঠান
এবিএম আবুল কাসেম মাস্টার ছিলেন একজন বাংলাদেশী রাজনীতিবিদ। তিনি সাবেক প্যানেল স্পিকার ও চট্টগ্রাম-২ আসনের সাবেক সংসদ সদস্য।   জন্ম ও প্রাথমিক জীবন  আবুল কাসেম ১৬ জানুয়ারি ১৯৩৯ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রামের সীতাকুণ্ডের দক্ষিণ সলিমপুরের জাফরাবাদ গ্রামে জন্মগ্রহণ করেন। তার পিতা মৃত আব্দুল জলিল ও মাতা মৃত আমেনা বেগম।   রাজনৈতিক ও কর্মজীবন  এবিএম আবুল কাসেম মাস্টার চট্টগ্রামের কাট্টলী উচ্চ বিদ্যালয়ের শিক্ষকতা দিয়ে কর্মজীবন শুরু করেন। ১৯৭৭ থেকে ১৯৯২ সাল পর্যন্ত ছলিমপুর ইউনিয়ন পরিষদের চেয়ারম্যান হিসেবে দায়িত্ব পালন করেন। তিনি ১৯৫২ সালের বাংলা ভাষা আন্দোলন, ১৯৫৪ সালের যুক্তফ্রন্ট নির্বাচন, ১৯৬৬ সালের ছয় দফা আন্দোলন, ঊনসত্তরের গণঅভ্যুত্থান সহ ১৯৭১ সালের স্বাধীনতা যুদ্ধে বিশেষ ভূমিকা রেখেছিলেন। ১৯৭৫ সাল থেকে মৃত্যু পর্যন্ত সীতাকুণ্ড উপজেলা আওয়ামী লীগের সভাপতি ও চট্টগ্রাম উত্তর জেলা আওয়ামীলীগের সহ-সভাপতি ছিলেন। ১৯৮৬ সাল থেকে ২০০৮ পর্যন্ত বাংলাদেশ আওয়ামী লীগের প্রার্থী হিসেবে চার বার জাতীয় সংসদ নির্বাচনে অংশগ্রহণ করলেও ১৯৯৬ সালে সপ্তম জাতীয় সংসদ নির্বাচনে চট্টগ্রাম-২ আসন থেকে প্রথম সংসদ সদস্য নির্বাচিত হন। এরপর তিনি ২০০৮ সালে নবম জাতীয় সংসদ নির্বাচনে চট্টগ্রাম-৩ থেকে মোট দুইবার সংসদ সদস্য নির্বাচিত হন। ১৯৯৬ সালের জাতীয় সংসদের প্যানেল চেয়ারম্যান নির্বাচিত হলে স্পিকারের অনুপস্থিতিতে স্পিকারের দায়িত্ব পালন করেছিলেন। তিনি বাণিজ্য মন্ত্রণালয়ের সংসদীয় কমিটির চেয়ারম্যান হিসেবে দায়িত্ব পালন করেছিলেন। এছাড়া ধর্ম ও প্রবাসী কল্যাণ মন্ত্রণালয় সম্পর্কিত সংসদীয় কমিটির সদস্য ছিলেন।   সমালোচনা  কাসেমের ছেলে এস এম আল মামুন ২০০৯ সালের অক্টোবর সীতাকুণ্ড উপজেলায় শিপ ব্রেকিং সংস্থা ইউনিক শিপ ব্রেকিং ইয়ার্ডের জন্য জাহাজ ভাঙা সংস্থার কাছ থেকে জমি দখলের চেষ্টা করেন। তার ছেলে সাংবাদিকদের উপর হামলা চালিয়ে এই ঘটনাটি সংবাদ প্রকাশ হওয়া আটকানোর চেষ্টা করছে। পরে কাশেম তার ছেলের কাজের জন্য ক্ষমা চান।   মৃত্যু  এবিএম আবুল কাসেম মাস্টার ২৪ নভেম্বর ২০১৫ সালে ঢাকা স্কয়ার হাসপাতালে মারা যান। কয়েক দফা জানাজা শেষে চট্টগ্রামের সীতাকুণ্ডের দক্ষিণ সলিমপুরের জাফরাবাদ গ্রামে পারিবারিক কবরস্থানে দাফন করা হয়।   তথ্যসূত্র   বিষয়শ্রেণী:নবম জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:২০১৫-এ মৃত্যু বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:জন্ম সাল অজানা বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:১৯৩৯-এ জন্ম
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  --জয়ন্ত (আলাপ - অবদান) ০৭:১৪, ২০ অক্টোবর ২০১৮ (ইউটিসি) মৃত্যুভয়াল সিন্ধু   – (অপসারণের প্রস্তাবনা দেখুনলগ দেখুন) () কোন লেখক উল্লেখযোগ্য হলেই তার সকল পুস্তক উল্লেখযোগ্য হবে বিষয়টি তেমন কি? অগ্রন্থিত এই পুস্তক কিভাবে উল্লেখযোগ্য তা বুঝতে পারছি না। উল্লেখযোগ্যতার দিকগুলো সুস্পষ্ট করা আবশ্যক। এই পুস্তকটি থেকে বা এর ছায়া অবলম্বনে কোনো নাটক বা চলচ্চিত্র তৈরি না-হয়ে কিংবা পুস্তকটি নিজেই কোনো পুরস্কার জয়ী না-হয়েও কিভাবে উল্লেখযোগ্য হলো তা সুস্পষ্ট নয়। এমন কি বৈশ্বয়িক বা দেশীয় পরিমন্ডলে এই পুস্তকটি নিয়ে আলোচনা-সমালোচনাও তেমন হয়েছে বলে কোন তথ্য পেলাম না। Ashiq Shawon (আলাপ) ০৯:০৭, ১২ অক্টোবর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
আবদুর রহমান সিদ্দিকী (১৮৮৭-১৯৫৩) ছিলেন ব্রিটিশ ভারত ও পাকিস্তানের একজন রাজনীতিবিদ এবং পূর্ব বাংলার ভারপ্রাপ্ত গভর্নর। তিনি মুসলিম লীগের প্রথম সারির নেতাদের অন্যতম এবং পাকিস্তান আন্দোলনের কেন্দ্রীয় নেতা ছিলেন। এছাড়া মধ্যপ্রাচ্য বিষয়ে তিনি একজন বিশেষজ্ঞ ছিলেন।সিদ্দিকী, আবদুর রহমান, বাংলাপিডিয়া   শিক্ষা  আবদুর রহমান সিদ্দিকী আলিগড় বিশ্ববিদ্যালয় থেকে স্নাতক হন। এরপর ইংল্যান্ড থেকে উচ্চতর শিক্ষা অর্জন করেন। আলিগড়ে অধ্যয়নকালে তিনি বিশ্ববিদ্যালয়ের ছাত্র সংগঠনের প্রেসিডেন্ট ছিলেন।   কর্মজীবন  আলিগড় থেকে শিক্ষা সমাপ্ত করার পর তিনি মাওলানা মুহাম্মদ আলি কর্তৃক সম্পাদিত কলকাতার কমরেড পত্রিকার ব্যবস্থাপনা সম্পাদক হন। তার উদ্যোগে কলকাতা থেকে দ্য মর্নিং নিউজ নামক পত্রিকা প্রকাশিত হত।  বলকান যুদ্ধের সময়ে তুরস্কে ড. আনসারির নেতৃত্বে প্রেরিত চিকিৎসা দলের সাথে তিনিও যোগ দেন। পরবর্তীতে তিনি খিলাফত আন্দোলনে অংশ নিয়েছেন।  ১৯৪০ সালে তিনি কলকাতা মিউনিসিপাল কর্পোরেশনের মেয়র হন। ১৯৩৭ থেকে ১৯৪৬ সাল পর্যন্ত তিনি বাংলার আইনসভার সদস্য ছিলেন। ১৯৪৬ সালে তিনি ভারতীয় আইনসভার সদস্য হন। তিনি ইস্টার্ন ফেডারেল ইন্সুরেন্স কোম্পানির অন্যতম সংগঠক ছিলেন।   পূর্ব বাংলার গভর্নর  পূর্ব বাংলার গভর্নর ফিরোজ খান নুন ১৯৫২ সালের ২৫ জুলাই থেকে ১০ নভেম্বর পর্যন্ত ছুটিতে থাকাবস্থায় আবদুর রহমান সিদ্দিকী গভর্নর হিসেবে দায়িত্ব পালন করেছেন।   মৃত্যু  ১৯৫৩ সালে আবদুর রহমান সিদ্দিকী মৃত্যুবরণ করেন।   তথ্যসূত্র   বিষয়শ্রেণী:১৮৮৭-এ জন্ম বিষয়শ্রেণী:১৯৫৩-এ মৃত্যু বিষয়শ্রেণী:নিখিল ভারত মুসলিম লীগের রাজনীতিবিদ বিষয়শ্রেণী:পাকিস্তান আন্দোলনের নেতা বিষয়শ্রেণী:কলকাতার মহানাগরিক বিষয়শ্রেণী:২০শ শতাব্দীর ভারতের মেয়র বিষয়শ্রেণী:২০শ শতাব্দীর পাকিস্তানি রাজনীতিবিদ বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী বিষয়শ্রেণী:পূর্ব পাকিস্তানের গভর্নর